Tilacínidos

A dos tilacínidos (Thylacinidae) é unha familia de mamíferos marsupiais australidelfos, unha das tres recoñecidas dentro da orde dos dasiuromorfos,Dasyuromorphia no SIIT.Dasyuromorphia en MSW. actualmete extinta. Eran marsupiais carnívoros que viviron en Australia.

Apareceron no oligoceno superior, e foron os primeiros en diferenciarse de todos os dasiuromorfos. A perda da hexemonía dos tilacínidos tivo lugar durante o mioceno tardío, coincidindo coa gran diversificación dos dasiúridos (Dasyuridae), aparecidos durante o mioceno medio.

Só unha especie desta familia, o lobo marsupial ou tigre de Tasmania (Thylacinus cynocephalus) sobreviviu até tempos históricos, declarándose extinto no ano 1936. As outras especies coñecidas de tilacínidos desapareceron no plistoceno.

O lobo marsupial foi o maior carnívoro marsupial, e superficialmente era moi parecido a un cánido, trátandose dun caso rechamante de converxencia adaptativa, xa que un detido exame das súas características morfolóxicas revela un gran número de diferenzas cos verdadeiros lobos placentarios.

As orellas son máis arredondadas e a boca é moito máis ampla, chegando case de orella a orella; tamén son distintivas as de 13 a 17 raias cebradas da parte porsterior do tronco deste aniumal. Pero quizais o aspecto máis distintivo sexan os seus cuartos traseiros e a cola: o tronco, en lugar de terminar abruptamente, como nos cánidos, faino paulatinamente, de forma semellante á dos canguros; e a cola, moi potente na súa base, é comprimida lateralmente, e moi ríxida; as patas traseiras teñen tamén un aspecto diferencial, xa que o tarso é proporcionalmente máis curto que nos cánidos.Rodríguez de la Fuente, Félix (1970): "El mayor carnívoro marsupial viviente", en Enciclopedia Salvat de la Fauna, Tomo 9, Australia e islas, pp. 165-168. Pamplona: Salvat, S. A. de Ediciones.

 Clasificación 
A familia foi descrita en 1838 polo naturalista francés Charles Lucien Bonaparte, na revista Nuovi Ann. Sci. Nat., 2 (1): 112.Thylacinidae en MSW.

Algúns autores, como Vaughan (1978), inclúen as especies desta familia na dos dasiúridos, pero moitos outros, como Ride (1964), Archer e Kirsch (1977) e Kirsch e Calaby (1977) manteñen vixente a familia.

 Xéneros e especies 
Familia †Thylacinidae

 Xénero Badjcinus
 Badjcinus turnbulli
 Xénero Maximucinus
 Maximucinus muirheadae
 Xénero Muribacinus
 Muribacinus gadiyuli
 Xénero Mutpuracinus 
 Mutpuracinus archiboldi
 Xénero Ngamalacinus
 Ngamalacinus timmulvaneyi 
 Xénero Nimbacinus 
 Nimbacinus dicksoni
 Nimbacinus richi
 Xénero Thylacinus
 Thylacinus cynocephalus
 Thylacinus macnessi 
 Thylacinus megiriani
 Thylacinus potens 
 Thylacinus rostralis
 Xénero Tjarrpecinus
 Tjarrpecinus rothi 
 Xnero Wabulacinus
 Wabulacinus ridei Galería de imaxes 

 Notas 

 Véxase tamén 

 Bibliografía 

 Grzimek, B., Schlager, N. & Olendorf, D (2003): Grzimek's Animal Life Encyclopedia. Detroit: Thomson Gale. 
 McKenna, M. C. & Bell, S. K. (1997): Classification of Mammals Above the Species Level. Nova York: Columbia University Press. ISBN 0-231-11013-8. 
 Rowland, P. & Strahan, R., eds. (1995): The Mammals of Australia. Washington, D.C.: Smithsonian Institution Press.
 Vaughan, T. A. (1986): Mammalogy. Third Edition. Fort Worth, Texas: Saunders College Publishing. 
 Vaughan, T. A.; J. M. Ryan & N. J. Czaplewski (2000): Mammalogy. Fourth Edition. Philadelphia, Pennsylvania: Saunders College Publishing. 
 "Dasyuromorphia" en Wilson, D. E. & Reeder D. M. (editores) (2005):  Mammal Species of the World. A Taxonomic and Geographic Reference,  3ª ed. Baltimore, Maryland, EE. UU.: Johns Hopkins University Press. ISBN 0-8018-8221-4.

 Outros artigos 

 Marsupiais
 Australidelfos
 Dasiuromorfos
 Thylacinus cynocephalus Ligazóns externas 

 Thylacinidae na ADW. Informacións, imaxes e bibliografía .
 Thylacinidae na EOL .
 Thylacinus cynocephalus na Lista vermella'' da UICN .
 †family Thylacinidae Bonaparte 1838  en Fossilworks.

Categoría:Marsupiais
Categoría:Fauna de Australia